open-index/open-wikipedia-markdown huggingface dataset:
მყინვარის ენა

მინი|ერებუსის მყინვარის ენა
მინი| დრიგალსკის მყინვარის ენა
**მყინვარის ენა** — ყინულის წაგრძელებული და ვიწრო ფენა, რომელიც ხმელეთიდან წყალსატევში ეშვება. ჩვეულებრივ, წარმოადგენს სწრაფი ხეობის მყინვარისა და მყინვარული ნაკადის გაგრძელებას. 

გვხვდება ზღვებისა და ტბების ნაპირებთან. მისი ფართობი მერყეობს 10–800 კმ² ფარგლებში, ხოლო სისქე კიდეებზე 400–600 მ უდრის. მყინვარის ენას რეგულარულად წყდება ფრაგმენტი. ასე, 2006 წელს დრიგალსკის მყინვარის ენამ აისბერგთან შეჯახების გამო დაკარგა მონაკვეთი ზომებით 13×11 კმ, ხოლო 2010 წელს აისბერგის დარტყმამ მერცის მყინვარის ენას ნახევარზე მეტი მოაგლიჯა. 

ანტარქტიდაში ზოგიერთი მყინვარის ენა გამოშვერილია შორს ღია ოკეანეში. ასეთი ენების მაგალითია ერებუსის მყინვარის ენა (სიგრძე 11–12 კმ), დრიგალსკის მყინვარის ენა (სიგრძე 80 კმ) და მერცის მყინვარის ენა (160 კმ-ზე მეტი 2010 წლამდე). ამ უკანასკნელის ყინულის ნაკადი წელიწადში შეადგენს 10–12 მლრდ. ტონას. პრიუდსის ყურეში არის ფლეტნესის 6 კილომეტრიანი მყინვარის ენა, რომელიც იკვებება ხმელეთიდან ჩამოდინებული თხევადი წყლით. 

არქტიკაში მყინვარის ენა ხშირად ფიორდებითაა შემოსაზღვრული. გრენლანდიის ყინულოვანი ფარიდან ჩამოედინება დაახლოებით 15 სწრაფი მყინვარი, რომელიც თავიანთ გზაზე ღრმა ხეობებს გამოიმუშავებენ; ოკეანეში მოხვედრისას, ფიორდებში ისინი ქმნიან მყინვარის ენებს. ხშირად მათი სიგრძე 10 კმ-ზე ნაკლებია, თუმცა ზოგჯერ სიგრძე რამდენიმე ათეულ კმ-ს აღწევს. 

მყინვარის ენა თანამედროვე კონტინენტური მყინვარების კიდურ ნაწილებში ზღვაში ხშირად წინ მიიწევს რამდენიმე ათეული კილომეტრით და გამყვანი მყინვარის სახელწოდებას ატარებს. 

მყინვარის ენა ეწოდება აგრეთვე მთის მყინვარის მოძრავ ნაწილს, რომელიც განლაგებულია თოვლის საზღვრის ქვემოთ, კერძოდ აბლაციის არეში. იკავებს მყინვარულ ხეობას. მისი სიგრძე რამდენიმე, ზოგჯერ ათეული კმ-ია. მყინვარისთვის, მ.შ. მისი ენისთვის დამახასიათებელია პულსაციური მოქმედება. ამის მაგალითია მყინვარ ტვიბერის ენა, რომელიც ინტენსიურად იხევს უკან, რასაც მოჰყვა მყინვარის დაშლა. ზოგიერთი მყინვარის ენა დროთა განმავლობაში მაღლა იწევს.

## იხილეთ აგრეთვე
* მყინვარი 

## სქოლიო
კატეგორია:გლაციოლოგია
თოვლნარი

thumb|თოვლნარი
**თოვლნარი** — თოვლის, ფირნისა და ყინულის უმოძრაო გროვები ქარისა და მზისგან დაცულ ადგილებში, რომელიც შეიძლება იყოს სეზონური ან მუდმივი. თოვლნარი სეზონურია, თუ ირგვლივ დადებულ თოვლზე უფრო მეტხანს ინახება, ხოლო მუდმივია, თუ მთელი წლის განმავლობაში არ დნება. სეზონური თოვლნარის სისქე ჩვეულებრივ 2–4 მ-ს შეადგენს.    

თოვლნარი წარმოიქმნება ქარისა (მონაბერი თოვლნარი) და ზვავის (ზვავური თოვლნარი) მიერ მოტანილი თოვლის დაგროვების ადგილებში; დაბალი დნობის გამო ხშირად შენარჩუნებულია დაჩრდილებულ ადგილებში. მონაბერი თოვლნარი ჩვეულებრივ, თოვლის კონცენტრაციის გზით ქარზურგა კალთებზე წარმოიქმნება; მას მიეკუთვნება ვაკეებზე არსებული და მთების თოვლნარი. ზვავური თოვლნარი განირჩევა მომატებული სიმძლავრითა და დაბინძურებით, წელიწადის სხვადასხვა დროს ზომებისა და ფორმების მკვეთრი ცვალებადობით, ხასიათდება როგორც ზვავის პირდაპირი ნიშანი. ზვავური თოვლნარი ნაზვავი თოვლის დიდი მასის გამო დიდხანს ძლებს ხეობის ძირზე. ზოგჯერ გვხვდება დამარხული თოვლნარი — თოვლისა და ყინულის ლინზები. 

თოვლნარი გაბატონებულია მდგრადი თოვლის საფარის ზონებში. ვაკეებზე თოვლნარი დამახასიათებელია ტუნდრისა და სტეპებისთვის, ხოლო მთებში — სუბნივალური და ალპური სარტყლებისათვის. სტეპებში ნიშანდობლივია ხეობებისთვის, ტუნდრაში — ნაპირის ბექისთვის, პატარა ხეობებისთვის და ხევებისთვის, სერებისა და ბორცვების მთისძირებისთვის, მთებში — ეროზიული ჩაჭრილობისა და კალაპოტის კარნიზებისთვის, კალთების ბექობებისთვის და მთისძირისთვის. 

თოვლნარი მდგრადი წარმონაქმნია, მუდამ განიცდის განახლებას რელიეფის ერთსა და იმავე ფორმაზე, ხელს უწყობს კარების წარმოშობას. მრავალრიცხოვანი გალღობის, გაყინვისა და კრისტალიზაციის შედეგად თოვლნარის ფენაში ფირნი წარმოიქმნება. 

## სქოლიო
კატეგორია:გლაციოლოგია
კატეგორია:თოვლი
სულტარტანგალოუნი

**სულთართანგალოუნი** () — ტბა ისლანდიაში. მდებარეობს ისლანდიის პლატოზე, ზღვის დონიდან 297 მ სიმაღლეზე, ვულკან ჰეკლადან ჩრდილოეთით. ტბის ფართობი უდრის დაახლოებით 20 კმ²-ს.

## იხილეთ აგრეთვე 
* ისლანდიის ტბების სია

## რესურსები ინტერნეტში 
* Landsvirkjun (engl. Informationen der staatlichen Elektrizitätsgesellschaft 
* Das Sultartangi-Kraftwerk 
* Das Búrfell-Kraftwerk 
* Bilete av Askja og innsjøen

კატეგორია:ტბები ანბანის მიხედვით
კატეგორია:ისლანდიის ტბები
ისლანდიის ოლქები

**ისლანდიის ოლქები** ― ისლანდიის ყოფილი ადმინისტრაციული ერთეულები. ისლანდია იყოფოდა 23 ოლქად და 25 დამოუკიდებელ ქალაქად. ამჟამად ისლანდია 26 მაგისტრატებს შორის იყოფა, რომლებიც ახორციელებენ ხელისუფლებას სხვადასხვა თანამდებობაზე, მათ შორის: ადგილობრივი პოლიციის მოვალეობა, გადასახადების აკრეფა, ბანკროტად გამოცხადება და ქორწინება ეკლესიის გარეთ.

**დამოუკიდებელი ქალაქები** პირველად შექმნილი იქნა XVIII საუკუნეში და ეს პრაქტიკა ახლაც გრძელდება. ბოლო ქალაქი, რომელიც დამოუკიდებელი ქალაქად გამოაცხადეს იყო ოულაფსვიკი 1983 წელს.  ამ დროიდან შეიცვალა კანონი მუნიციპალიტეტებს შორის ურთიერთობის შესახებ, რომლის მიხედვითაც ქალაქისა და სოფელის მუნიციპალიტეტებს შორის არავითარი სხვაობა აღარ არსებობს.
## ოლქების სია
* აურნესსისლა
* ბარდასთრანდარსისლა
* აუსტურ-ჰუნავატნი
* აუსთორ-სკაფთაველლსსისლა
* ბორგარფიარდარსისლა
* დალასისლა
* ეიაფიარდარსისლა
* გულლბრინგუსისლა
* რეიკიავიკი
* მირასისლა
* ნორდურ-ისაფიარდარსისლა
* ნორდურ-მულასისლა
* ნორდურ-პინგეიარსისლა
* რანგაურვალლასისლა
* სკაგაფიორდური
* სნეაფელლსნეს-ოგ ჰნაპპადალსსისლა
* სტრანდასისლა
* სუდურ-მულასისლა
* სუდურ-პინგეიარსისლა
* ვესთურ-ბარდასტრანდარსისლა
* ვესტურ-ჰუნავატნი
* ვესთურ-ისაფიარდარსისლა
* ვესთურ-სკაფთაველლსსისლა

## დამოუკიდებელი ქალაქები
* აულფთანესი
* აკრანესი
* აკურეირი
* ბოლუნგარვიკი
* დალვიკი
* ესკიფიორდური
* გარდაბეარი
* გრინდავიკი
* ჰაბნარფიორდური
* ჰუსავიკი
* ისაფიორდური
* კებლავიკი
* კოიპავოგური
* ნებსკაუსტადური
* ოულაფსფიორდური
* ოულაფსვიკი
* რეიკიავიკი
* საუდარკროუკური
* სელფოსი
* სელტიარნარნესი
* სეიდისფიორდური
* სიგლუფიორდური
* ვესთმანნაეიარი

## იხილეთ აგრეთვე
*ისლანდიის ადმინისტრაციული დაყოფა
*ისლანდიის სათემოები

## რესურსები ინტერნეტში
* ისლანდიის ოლქები 

კატეგორია:ისლანდიის ოლქები
დიმიტრი სენიავინი

მინი|250პქ|დიმიტრი სენიავინი
**დიმიტრი ნიკოლოზის ძე სენიავინი** (დ.  17 აგვისტო [ ძვ. სტ. 6 აგვისტო], 1763, სოფ. კომლევი, ახლანდელი ბოროვსკის რაიონი, კალუგის ოლქი — გ.  17 აპრილი [ ძვ. სტ. 5 აპრილი], 1831), რუსი საზღვაო მხედართმთავარი, გენერალ-ადიუტანტი (1825), ადმირალი (1826).

## ბიოგრაფია
1780 წელს დაამთავრა საზღვაო კადეტთა კორპუსი. 1783 წლიდან მსახურობდა შავი ზღვის ფლოტში, მონაწილეობდა რუსეთ-ოსმალეთის ომში (1787—1792), უშაკოვის ლაშქრობაში (1798—1800). 1798 წელს დაიპყრო საფრანგეთის ციხესიმაგრე წმინდა მავრას კუნძულზე, მონაწილეობდა კორფუს იერიშში. 1806 წელს რუსულ ფლოტს ხელმძღვანელობდა ადრიატიკის ზღვაში. 1807 წელს დარდანელის და ათონის ბრძოლებში ოსმალეთის ფლოტის განადგურებით უზრუნველყო რუსეთის ფლოტის განუყოფელი ბატონობა არქიპელაგზე. ინგლის-რუსეთის ომის (1807— 1812) დროს ინგლისელებთან სენიავინის მოლაპარაკებას მოჰყვა რუსული ესკადრის ინტერნირება. 1811 წელს სენიავინი დანიშნეს რეველის პორტის უფროსად, ხოლო 1813 წელს გადააყენეს. 1825 წელს რუსეთ-ოსმალეთის ურთიერთობის გამწვავებასთან დაკავშირებით სენიავინი დააბრუნეს და ბალტიის ფლოტის სარდლად დეკაბრისტების ყურადღება მიიპყრო. სენიავინის სახელი ეწოდა რუსეთისა და საბჭოთა ფლოტის საბრძოლო ხომალდებს.

## ლიტერატურა
კატეგორია: რუსი მხედართმთავრები
კატეგორია:დაბადებული   17 აგვისტო
კატეგორია:დაბადებული   1763
კატეგორია:გარდაცვლილი 17 აპრილი
კატეგორია:გარდაცვლილი 1831
კატეგორია:წმინდა ანას II ხარისხის ორდენის კავალრები
კატეგორია:სანქტ-პეტერბურგში გარდაცვლილები
გლაციოდისლოკაცია

მინი|გლაციოსელური დანალექების კონტაქტი წყალმარჩხ ზონაში გვიანმეოთხეულ მყინვარისპირა წყალსატევთან. ალთაი, 2010 წლის ივლისი
**გლაციოდისლოკაცია**, **მყინვარული დისლოკაცია** () — მყინვარის მოქმედებით გამოწვეული ქანის დარღვევა და განლაგება. გლაციოდისლოკაციის წარმოქმნისათვის აუცილებელია დიდი სიმძლავრის მყინვარი, თუმცა გლაციოდისლოკაცია მეტწილად მხოლოდ ქანების ზედაპირულ ფენას მოიცავს.

ყველა გლაციოდისლოკაციას მიხეილ გროსვალდი სამ ძირითად ჯგუფად ყოფს: აქტიურ მყინვარებთან დაკავშირებული ზედაპირისპირა დისლოკაცია; დეგრადირებულ ყინულთან დაკავშირებული ზედაპირისპირა დისლოკაცია და ლითოსფეროს უფრო ღრმა ნაწილებში არსებული გლაციოტექტონიკური გარდაქმნა. ნაოჭა-ქერცლოვანი დეფორმაციები დაკავშირებულია ყინულის მოძრაობასთან ყინულსაფრის პერიფერიულ ნაწილში. მათ მიეკუთვნება ყველა ცნობილი მძლავრი გლაციოდისლოკაცია.

პოლონეთსა და გერმანიაში ცნობილია 100 მ სიღრმეზე დაშრეტილი გლაციოდისლოკაციები. ხშირად გლაციოდისლოკაციაში მკვიდრი ქანები მორენებთანაა აღრეული, ხოლო ზოგჯერ მორენაში დიდი ბელტებია წარმოდგენილი. გლაციოდისლოკაცია რელიეფში გამოხატულია ნემსისებრი დაწნევის მორენების ან განცალკევებული ვეებერთელა მაღლობების სახით. გლაციოდისლოკაცია გლაციოტექტონიკის შესწავლის საგანია.

გლაციოდისლოკაცია გამოვლინებულია ყველა ძველ გამყინვარების არეში, მათ ფართოდ იყენებენ პალეოგლაციოლოგიური რეკონსტრუქციების დროს, ტექტონიკური პროცესების მოდელირებაში, აგრეთვე პრაქტიკულ მიზნებში.

## სქოლიო 
კატეგორია:გლაციოლოგია
გლარნის შეცოცება

**გლარნის შეცოცება** () — ძირითადი შეცოცება აღმოსავლეთ შვეიცარიის ალპებში. ჰელვეციური შარიაჟი გადაჭიმულია 100 კმ-ზე, ალპების აარის მასივიდან ინფრაჰელვეციურ კომპლექსამდე. შეცოცება ფორმირდება ძველი, პერმულ-ტრიასული სისტემის კლდის ფენებსა და ახალგაზრდა იურულ, ცარცულ კირქვებს, პალეოგენურ ფლიშებსა და მოლასებს შორის კონტაქტის შედეგად. 

გლარნის შეცოცების გაშიშვლება მოიცავს გლარუსის, სანქტ-გალენისა და გრაუბიუნდენის კანტონების ტერიტორიებს. 

ამგვარი ტექტონიკური შეცოცებები მსოფლიოს მთათა სისტემებისთვის დამახასიათებელი არ არის, მაგრამ გლარნის შეცოცება კარგი მაგალითია, რომელიც გეოლოგიისა და ოროგენიული მოძრაობების შესახებ ცოდნის მნიშვნელოვნად გაღრმავების საშუალებას იძლევა. სწორედ ამ მიზეზით, 2008 წელს არეალი იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*Swiss Tectonic Arena Sardona - UNESCO World Heritage Centre

კატეგორია:მსოფლიო მემკვიდრეობის ძეგლები შვეიცარიაში
კატეგორია:შვეიცარიის მთები
თოვლის ხაზი

[მინი|თოვლის ხაზი ([ალპები)]]
მინი|თოვლის ხაზი, ჩო-ოიუი
**თოვლის ხაზი**, **თოვლის მიჯნა** — სიმაღლითი დონე, რომლის ზემოთ მყარი ატმოსფერული ნალექების დაგროვება ჭარბობს მათ მოდნობას ან აორთქლებას. განასხვავებენ კლიმატურ (ჭეშმარიტ) და სეზონურ (დროებით) თოვლის ხაზს. 

დაბალი ტემპერატურებისას, მაგალითად, პოლუსების სიახლოვეს თოვლის ხაზი საკმაოდ დაბლა მდებარეობს; იქ, სადაც ტემპერატურა მაღალია, მაგალითად, ეკვატორზე, თოვლის ხაზი ძალიან მაღალია. 

ცივსა და ნოტიო მხარეებში თოვლის მიჯნა დაბლა ეშვება, ცხელსა და გვალვიანში კი მაღლა იწევს. მუდმივი თოვლნარის ქვედა საზღვარია ოროგრაფიული თოვლის ხაზი, რომელიც ზოგან ჭეშმარიტ თოვლის ხაზზე ბევრად დაბლაა. 

თოვლის ხაზის ყველაზე მაღალი სიმაღლეები გადის მშრალ ტროპიკულ და სუბტროპიკულ რაიონებში, მაშასადამე ტიბეტის მთიანეთსა და ანდებში, სადაც სიმაღლის ნიშნული 6,5 კმ-მდე ადის. თოვლის ხაზის შესწავლის საქმეში დიდი წვლილი შეიტანეს ალექსანდერ ჰუმბოლდტმა, ჰანს ალმანმა, სტანისლავ კალესნიკმა, მიხეილ ტრონოვმა და სხვა. 

## დაახლოებითი დონეები 
## ლიტერატურა 
* Тронов М, В., Вопросы горной гляциологии, М., 1954;
* Тушинский Г. К., Ледники, снежники, лавины Советского Союза, М., 1963;
* Гляциологический словарь / Под ред. В. М. Котлякова. — Л.: Гидрометеоиздат, 1984. — 527 с

## სქოლიო
კატეგორია:თოვლი
კატეგორია:გლაციოლოგია
კატეგორია:კლიმატოლოგია
ბელინცონის ციხესიმაგრეები

**ბელინცონის სამი ციხესიმაგრე** — საფორტიფიკაციო ნაგებობათა ჯგუფი შვეიცარიის ტიჩინოს კანტონის ქალაქ ბელინცონის გარშემო. ჯგუფი შედგება კასტელგრანდეს, მონტებელოსა და სასო-კორბაროს ციხესიმაგრეებისგან. კასტელგრანდე თავის გამაგრებულ კედლებთან ერთად, რომელიც ძველ ქალაქს იცავს და უკავშირდება მონტებელოს, მდებარეობს ბორცვზე, რომელიც მთელს ხეობას გადაჰყურებს. მესამე ციხესიმაგრე (სასო-კორბარო) მდებარეობს იზოლირებულ კონცხზე, დანარჩენი ორი ნაგებობის სამხრეთით. 2000 წლიდან, სამივე ციხესიმაგრე შესულია იუნესკოს მსოფლიო მემკვიდრეობის სიაში.

ბელინცონის ყოველთვის ეკავა მნიშვნელოვანი გეოგრაფიული მდებარეობა ალპებში. რამდენიმე უმთავრესი ალპური გზა სწორედ ქალაქის სიახლოვეს ერთდებოდა, რაც მას წამყვან სავაჭრო ცენტრად აქცევდა. კასტელგრანდეს ციხესიმაგრე ძვ. წ. I საუკუნეში, რომის იმპერატორ ავგუსტუსის მმართველობისას აშენდა. მომდევნო საუკუნეებში ის დანგრევის პირას მივიდა, მაგრამ IV საუკუნეში აღადგინეს და მნიშვნელოვნად გააფართოვეს. დიოკლეტიანესა და კონსტანტინე დიდის მეფობისას, ჩრდილოეთ იტალიის დასაცავად თავდასხმებისაგან, ბელინცონაში სიმაგრეთა მთელი ჯაჭვი და მათთან არსებული სადარაჯო კოშკები აშენდა. ქალაქის მდებარეობა მიიჩნეოდა თავდაცვის მთავარ გასაღებად და კასტელგრანდეს საფუძვლებზე მოზრდილი ციხესიმაგრე აიგო, რომელსაც 1000 კაციანი კოჰორტა შეეძლო დაეტია. მისი პირველი გამოცდა 475 წელს შედგა, როდესაც ალემანების 900 კაციანი ჯგუფი ციხის გარნიზონმა გაანადგურა.

მონტებელოს ციხესიმაგრე 1313 წელს აშენდა, სასო-კორბარო კი 1478 წელს.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*ოფიციალური საიტი 
*Bellinzona tourist office

## სქოლიო
კატეგორია:მსოფლიო მემკვიდრეობის ძეგლები შვეიცარიაში
ისლანდიის დემოგრაფია

right|thumb|400px|ისლანდიის მოსახლეობა
**ისლანდიის მოსახლეობა** შეადგენს 364,134 ადამიანს (2020 წლის მონ.), საშუალო სიმჭიდროვე ყოველ კვადრატულ კილომეტრზე 3,1-ს. ისლანდია ევროპაში ყველაზე მეჩხერად დასახლებული ქვეყანაა.  მოსახლეობის გადანაწილება საკმაოდ არათანაბარია 60%-ზე მეტი ქვეყნის  სამხრეთ-დასავლეთ ნაწილშია თავმოყრილი. დასახლებული პუნქტები განთავსებულია სანაპიროების გასწვრივ და ფიორდების სიღრმეში. კუნძულის ცენტრალურ ნაწილში არის მხოლოდ ფერმები( 20-30 ადამიანი). მოსახლეობის უმრავლესობა ცხოვრობს ქალაქებში და სათევზაო სოფლებში. ისლანდიის დედაქალაქ რეიკიავიკში ცხოვრობს მთლიანი მოსახლეობის 40%.

## მოსახლეობა
ისლანდიის ეროვნული შემადგენლობა ერთგვაროვანია: 90% ისლანდიელები- სკანდინავიელების შთამომავლები, რომლებიც ისლანდიურ ენაზე საუბრობენ. ქვეყანაში ასევე ცხოვრობენ დანიელები, ნორვეგიელები და სხვა. 

### სქესობრივ-ასაკობრივი სტრუქტურა
**მოსახლეობის საშუალო ასაკი არის - 35 წელი:**
* ქალების 35,6 წელი
* მამაკაცების 34,1 წელი
**ასაკობრივი ჯგუფები:**
* 0-15 წლამდე — 20,7% (მამაკაცები 32,268/ ქალები 31,308)
* 15-64 წლამდე — 67,1 % (მამაკაცები 104,158/ ქალები 101,584)
* 65 წლის ზემოთ — 12,2 % (მამაკაცები 16,952/ ქალები 20,424)

### რელიგია
მორწმუნეთა 82,1 % ლუთერანული ეკლესიის მიმდევარია, 2,4% კათოლიკური ეკლესიის და დანარჩენი 15% სხვა ქრისტიანული და არაქრისტიანული რელიგიის. 

### მოსახლეობის ზრდის სტატისტიკა 1900 წლიდან
## რესურსები ინტერნეტში
*ისლანდიის ეროვნული სტატისტიკური ინსტიტუტი

კატეგორია:ისლანდიის დემოგრაფია
ევრობასკეტი 2011 ჯგუფი B

**ჯგუფი B** — ევრობასკეტი 2011-ის მეორე ჯგუფი, სადაც მატჩები გაიმართა 2011 წლის 31 აგვისტოდან - 5 სექტემბრის ჩათვლით. ჯგუფის ყველა თამაში ჩატარდა შიაულიაი არენაზე ქალაქ შიაულიაიში, ლიეტუვა.

ჯგუფში წარმოდგენილნი იყვნენ იტალიის, ისრაელის, საფრანგეთის, ლატვიის, გერმანიის და სერბეთის ნაკრებები. სამი საუკეთესო ნაკრები გადავიდა მეორე რაუნდში.

## ცხრილი

## 31 აგვისტო
### სერბეთი – იტალია
### საფრანგეთი – ლატვია
### გერმანია – ისრაელი
## 1 სექტემბერი
### ლატვია – სერბეთი
{{კალათბურთის დაფა|bg=#eee |date=1 სექტემბერი, 2011 |time=16:15 |place=შიაულიაი არენა, შიაულიაი
|teamA=  |scoreA=77
|teamB='***  |scoreB=**92**
|Q1=7–**23** |Q2=**26**–15 |Q3=25–**32** |Q4=19–**22*'
|report=ბმული
|points1=ფრეიმანისი 19
|rebounds1=ფრეიმანისი 8
|assist1=*სამი მოთამაშე* 3
|points2=კრსტიჩი 23
|rebounds2=კეშელი 6
|assist2=ტეოდოსიჩი 9
|referee=სრდან დოზაი მარიუს ციულინი დავით ბერეკაშვილი 
|attendance = 2,500
}}

### ისრაელი – საფრანგეთი
{{კალათბურთის დაფა|bg=#eee |date=1 სექტემბერი, 2011 |time=18:45 |place=შიაულიაი არენა, შიაულიაი
|teamA=  |scoreA=68
|teamB='***  |scoreB=**85**
|Q1=14–**24** |Q2=**21**–18 |Q3=13–**22** |Q4=20–**21**
|report=ბმული
|points1=ელიიაჰუ, ჰალპერინი 15
|assist1=მეკელი 3
|rebounds1=ბურშტეინი, კადირი 4
|points2=პარკერი 21
|rebounds2=ნოა 9
|assist2=პარკერი 8
|referee=
|attendance = 2,100
}}

### იტალია – გერმანია
## 2 სექტემბერი
### სერბეთი – ისრაელი
### ლატვია – იტალია
### საფრანგეთი – გერმანია
## 4 სექტემბერი
### ისრაელი – ლატვია
### იტალია – საფრანგეთი
### გერმანია – სერბეთი
## 5 სექტემბერი
### ისრაელი – იტალია
{{კალათბურთის დაფა|bg=#eee |date=5 სექტემბერი, 2011 |time=16:15 |place=შიაულიაი არენა, შიაულიაი
|teamA=**** |scoreA=**96**
|teamB= |scoreB=95
|Q1=**27**–26 |Q2=**22**–15 |Q3=**30**–19 |Q4=5–**24** |OT =**12*'–11
|report=ბმული
|points1=პნინი 22
|rebounds1=ელიიაჰუ 7
|assist1=ჰალპერინი 5
|points2=ბარნანი 26
|rebounds2=ბარნანი 11
|assist2=ჰეკეტი 5
|referee=ადემირ ზურაპოვიჩი აპოსტოლოს კალპაკასი ანტონ მახლინი 
|attendance = 2,000
}}

### ლატვია – გერმანია
### სერბეთი – საფრანგეთი
## რესურსები ინტერნეტში
*ცხრილები და ანგარიშები 

კატეგორია:ევრობასკეტი 2011
წმინდა გალის სააბატო

**წმინდა გალის სააბატო** () — რელიგიური კომპლექსი შვეიცარიის ქალაქ სანქტ-გალენში. კაროლინგების პერიოდის ეს სააბატო 719 წლიდან არსებობს, რომელიც მოგვიანებით, XIII საუკუნეში დამოუკიდებელი სათავადო გახდა. მომდევნო საუკუნეების განმავლობაში ის ევროპის ერთ-ერთ უმთავრეს ბენედიქტურ სააბატოს წარმოადგენდა. დააარსა წმინდა ოტმარმა, იმ ადგილას, სადაც წმინდა გალმა ერმიტაჟი აღმართა. სააბატოს ბიბლიოთეკა მსოფლიოში ერთ-ერთი უმდიდრესია შუა საუკუნეების ბიბლიოთეკებს შორის. 1983 წლიდან სააბატო შესულია იუნესკოს მსოფლიო მემკვიდრეობის სიაში.

სააბატოს დამაარსებელი წმინდა ოტმარი წმინდა კოლუმბანას ირლანდიელი მოსწავლე იყო. მოგვიანებით რაიხენაუელმა აბატმა ვალდომ (740 - 814) დააარსა უმდიდრესი ბიბლიოთეკა, საიდანაც 924 - 933 წლების უნგრელთა შემოსევების დროს წიგნები რაიხენაუში გადაიტანეს.

X საუკუნის დასაწყისში წმინდა გალის მონასტერი პოლიტიკურ დაპირისპირებაში შევიდა რაიხენაუს სააბატოსთან ბოდენის ტბის თაობაზე. 1712 წელს მონასტერი შვეიცარიელებმა გაძარცვეს და წიგნების უმრავლესობა ციურიხსა და ბერნში წაიღეს.

მონასტერში შუა საუკუნეების ნაშთი ცოტაა შემორჩენილი. სტრუქტურათა უმრავლესობა, მათ შორის, კათედრალი 1755 - 1768 წლებში ბაროკოს სტილში აშენდა.

## იხილეთ აგრეთვე 
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
* [წმინდა გალის სააბატო კათოლიკურ ენციკლოპედიაში](http://en.wikisource.org/wiki/Catholic_Encyclopedia_(1913)/Abbey_of_St._Gall)

* Stiftsbibliothek Sankt Gallen 
* Codices Electronici Sangallenses 
* St Gall Plan 

## სქოლიო
კატეგორია:მსოფლიო მემკვიდრეობის ძეგლები შვეიცარიაში
კატეგორია:VIII საუკუნის ეკლესიები
პოეტური ედა

მინი|ოლივიე ბრეის მიერ 1908 წელს ინგლისურად ნათარგმნი პოეტური ედების გარეკანი
**პოეტური ედა** — ძველ სკანდინავიურზე შესრულებული შუა საუკუნეების პოემები, რომლებიც ძირითადად ისლანდიაში მანუსკრიპტებითაა შემონახული (მაგ. Codex Regius).  სნორი სტურლუსონის პროზა ედასთან ერთად, პოეტური ედა არის სკანდინავიური მითოლოგიის და გერმანული საგმირო ლეგენდების კვლევაში არსებული წყაროებიდან ერთ-ერთი უმნიშვნელლოვანესი. მან მნიშვნელოვანი გავლენა მოახდინა, მეცხრამეტე საუკუნის დასაწყისში განვითარებული თანამედროვე ისლანდიურ ლიტერატურაზე. გამოჩენილი პოეტები და მწერლები რომლებიც უმადლიან პოეტურ ედას მათი ხელოვნების ჩმოყალიბებაში არიან: ვილჰელმ ეკელუნდი, ავგუსტ სტრინდბერგი, ტოლკინი, ეზრა პაუნდი, კარინ ბოიე.

## რესურსები ინტერნეტში
* Eddukvæði პოეტური ედა ძველ სკანდინავიურზე - heimskringla.no
* პოეტური ედა, შეიცავს სასულიერო ტექსტების თარგმანებს -texts.com
* CyberSamurai სკანდინავიური მითოლოგიის ენციკლოპედია: პოეტური ედა (ძველი სკანდინავიური) 
* CyberSamurai სკანდინავიური მითოლოგიის ენციკლოპედია: პოეტური ედა (ინგლისური) 

კატეგორია:სკანდინავიური მითოლოგია
კატეგორია:შუა საუკუნეების ლიტერატურა
კატეგორია:ისლანდიური ლიტერატურა
Deep Cuts, Volume 2 (1977–1982)

***Deep Cuts, Volume 2 (1977–1982)*** — ინგლისური როკ ჯგუფ Queen-ის კრებული.  მასში შეტანილია ჯგუფის მიერ 1977-1982 წლებში ჩაწერილი კომპოზიციები, რომლებიც, სხვადასხვა მიზეზით, არ არის ცნობილი Queen-ის ჰიტებად. დისკი გამოვიდა 2011 წლის 27 ივნისს, ალბომების News of the World, Jazz, The Game, Flash Gordon და Hot Space ახალი რემასტერინგების პარალელურად.

## სიმღერების სია
## რესურსები ინტერნეტში 
*ალბომის პრეს-რელიზი

## სქოლიო 
კატეგორია:2011 წლის კომპილაციური ალბომები
კატეგორია:Queen-ის კომპილაციური ალბომები
კატეგორია:Island Records-ის კომპილაციური ალბომები
კრიკი

[მინი|კრიკების სისტემა ([ავსტრალია)]]
**კრიკი** (ინგლ. creek) — პერიოდული მდინარეების სახელწოდება ავსტრალიაში. დამახასიათებელია დროებითი დინება და ხშირ შემთხვევაში კალაპოტის არყოფნა. ასეთი მდინარეები გავრცელებულია ავსტრალიის შიგა ნაწილებში. კრიკი იბადება (არსებობს) მხოლოდ ძლიერი წვიმების დროს და შემდეგ მთლიანად ქრება დიდი ხნის განმავლობაში.
 
ზოგიერთი კრიკი იყოფა მრავალრიცხოვან ცალკეულ ტოტებად. რუკებზე აღინიშნება პუნქტირით. 

ტერმინი კრიკი გამოიყენება, როგორც წესი ავსტრალიის მშრალი (პერიოდული) მდინარეების აღსანიშნავად, თუმცა ანალოგიური ხასიათის მდინარეები მსოფლიოს სხვა ადგილებშიც გვხვდება (მაგ., აშშ-ში). ცნობილი კრიკებია მდინარე კუპერ-კრიკი (სიგრძე 1300 კმ) და დაიმანტინა (სიგრძე 900 კმ), რომლებიც დიდი არტეზიული აუზის ფარგლებში გაედინებიან და საბოლოოდ შესართავს ეირის ტბის დეპრესიაში პოულობენ.

## იხილეთ აგრეთვე 
* უადი

## ლიტერატურა 
* Пармурзин Ю.П., Карпов Г.В. Словарь по физической географии. Учебное издание. М.: Просвещение, 1994.

კატეგორია:ჰიდროლოგია
ლა-შო-დე-ფონი

**ლა-შო-დე-ფონი** () — ქალაქი შვეიცარიაში, ნევშატელის კანტონში, ლა-შო-დე-ფონის რაიონის დედაქალაქი. 2009 წლის მონაცემებით, მისი მოსახლეობა 37 413 ადამიანს შეადგენს.

მდებარეობს იურას მთებში, ზღვის დონიდან 1 000 მეტრზე, საფრანგეთის საზღვრიდან რამდენიმე კილომეტრში. ჟენევისა და ლოზანის შემდეგ, წარმოადგენს შვეიცარიის ფრანგულენოვანი ნაწილის სიდიდით მესამე ქალაქს.

მესაათეობის ქალაქები — ლა-შო-დე-ფონი და ლე-ლოკლი მათი განსაკუთრებით უნივერსალური ღირებულების გამო, 2009 წელს იუნესკომ მსოფლიო მემკვიდრეობის სიაში შეიტანა.

ორივე აგლომერაცია წარმოადგენს მონო-ინდუსტრიული წარმოების ქალაქებს, რომლებიც დღესაც საუკეთესოდაა შემონახული. კარლ მარქსმა თავის „კაპიტალში" ლა-შო-დე-ფონი აღწერა როგორც „უზარმაზარი საფაბრიკო ქალაქი", როდესაც ის აანალიზებდა შრომის დანაწილებას იურას რეგიონის მესაათეობის ინდუსტრიას.

## რესურსები ინტერნეტში 
*Watchmaking Heritage Day: Saturday 7 November 2009 
*ქალაქის ოფიციალური საიტი
*La Chaux-de-Fonds / Le Locle: Pictures Gallery 
*International watchmaking museum website
*The Art Nouveau season of events in the city 

კატეგორია:შვეიცარიის ქალაქები
კატეგორია:მსოფლიო მემკვიდრეობის ძეგლები შვეიცარიაში
კარლინგი

[მინი|კარლინგი ([ალპები, მატერჰორნი)]]
**კარლინგი** () — მწვერვალი, რომელსაც ახასიათებს პირამიდისებური, ძირითადად, სამწახნაგოვანი ფორმა, სუსტად ჩაზნექილი კიდეებით. კარლინგი წარმოიქმნება მაშინ, როდესაც რამდენიმე მყინვარული ცირკის უკანა კედლები ერთმანეთს კვეთენ, რომლებიც მწვერვალს სხვადასხვა მხრიდან ეჯახებიან. გავრცელებულია ალპური რელიეფის მხარეებში. კარლინგის კლასიკური მაგალითია პენინის ალპებში მდებარე მწვერვალი მატერჰორნი. მნიშვნელოვანია აგრეთვე კოტის ალპების მწვერვალი მონტე-ვიზო და ბერნის ალპების მწვერვალი ფინსტერაარჰორნი. კარლინგი გავრცელებულია აგრეთვე აშშ-ში, კანადაში, ახალ ზელანდიაში, ჩილეში და სხვა. გამოკვეთილი კარლინგები ახასიათებს ტიან-შანის მთათა სისტემას. კარლინგი გვხვდება კავკასიონზეც. ამ მხრივ გამოსაყოფია სვანეთის კავკასიონზე მდებარე ორთავიანი მწვერვალი უშბა.

## სქოლიო
კატეგორია:გეომორფოლოგია
კატეგორია:გლაციოლოგია
ევრობასკეტი 2011 ჯგუფი A

**ჯგუფი A** — ევრობასკეტი 2011-ის პირველი ჯგუფი, სადაც მატჩები გაიმართა 2011 წლის 31 აგვისტოდან - 5 სექტემბრის ჩათვლით. ჯგუფის ყველა თამაში ჩატარდა ციდო არენაზე ქალაქ პანევეჟისში, ლიეტუვა.

ჯგუფში წარმოდგენილნი იყვნენ პოლონეთის, დიდი ბრიტანეთის, თურქეთის, ლიეტუვის, ესპანეთის და პორტუგალიის ნაკრებები. სამი საუკეთესო ნაკრები გადავიდა მეორე რაუნდში.

## ცხრილი

## 31 აგვისტო
### ესპანეთი – პოლონეთი
### თურქეთი – პორტუგალია
### ლიეტუვა – დიდი ბრიტანეთი
## 1 სექტემბერი
### პორტუგალია – ესპანეთი
### დიდი ბრიტანეთი – თურქეთი
{{კალათბურთის დაფა|bg=#eee |date=1 სექტემბერი, 2011 |time=18:45 |place=ციდო არენა, პანევეჟისში
|teamA= |scoreA=61
|teamB='*** |scoreB=**90**
|Q1=10–**22** |Q2=16–**22** |Q3=17–**20** |Q4=18–**26**
|report=ბმული
|points1= დენგი 22
|assist1= ვან ოოსტრუმი 2
|rebounds1= დენგი 8
|points2= პრედჟიჩი 15
|rebounds2= აშიკი 9
|assist2= პრედჟიჩი, არსლანი 6
|referee=სრეტენ რადოვიჩი დამირ იავორი პეტრი მანტილა 
|attendance = 1,100
}}

### პოლონეთი – ლიეტუვა
## 2 სექტემბერი
### ესპანეთი – დიდი ბრიტანეთი
### პორტუგალია – პოლონეთი
### თურქეთი – ლიეტუვა
## 4 სექტემბერი
### დიდი ბრიტანეთი – პორტუგალია
### პოლონეთი – თურქეთი
### ლიეტუვა – ესპანეთი
## 5 სექტემბერი
### დიდი ბრიტანეთი – პოლონეთი
{{კალათბურთის დაფა|bg=#eee |date=5 სექტემბერი, 2011 |time=16:15 |place=ციდო არენა, პანევეჟისში
|teamA=**** |scoreA=**88**
|teamB= |scoreB=81
|Q1=**18**–17 |Q2=**21**–14 |Q3=16–**25** |Q4=**33*'–25
|report=ბმული
|points1=დენგი 28
|rebounds1=დენგი 14
|assist1=დენგი 6
|points2=ბერიშა 19
|rebounds2=ჰრიცანიუკი 7
|assist2=კოსზარეკი 8
|referee=სპირიდონ გონტასი რობერტ ვიკლიცკი მიროსლავ ტომოვი 
|attendance = 800
}}

### ესპანეთი – თურქეთი
### პორტუგალია – ლიეტუვა
## რესურსები ინტერნეტში
*ცხრილები და ანგარიშები 

კატეგორია:ევრობასკეტი 2011
წმინდა იოანეს ბენედიქტელთა მონასტერი

**წმინდა იოანეს ბენედიქტელთა მონასტერი** — ბენედიქტელთა უძველესი მონასტერი შვეიცარიის ვალ-მიუსტაირის მუნიციპალიტეტის სოფელ მიუსტაირში. მისი საუკეთესოდ შემონახული კაროლინგების პერიოდის ხელოვნების გამო, 1983 წელს ის იუნესკომ მსოფლიო მემკვიდრეობის ძეგლთა სიაში შეიტანა. 

მიჩნეულია, რომ სააბატო 780 წელს ეპისკოპოსმა კურმა დააარსა, შესაძლოა კარლოს დიდის ბრძანებით. აშენდა იმ მშენებლობის ტალღის პერიოდში, რომელიც ახლოს მდებარე სხვა მონასტრებსაც მოიცავდა. სააბატო მდებარეობდა ალპებიდან იტალიაში გადასასვლელ გზასთან, შესაბამისად ის გამაგრებული იყო, რათა ეს გასასვლელი ეკონტროლებინა. არსებობის ადრეულ წლებში, IX საუკუნის განმავლობაში, ეკლესიის კედლები ფრესკებით შეიმკო. XI-XII საუკუნეებში, მას დაემატა ახალი ფრესკები. ეს ნახატები მოგვიანებით დაიკარგა, მაგრამ XX საუკუნეში რამდენიმე მათგანი კვლავ აღმოჩენილ იქნა.

## იხილეთ აგრეთვე 
* მსოფლიო მემკვიდრეობის ძეგლების სია ევროპაში

## რესურსები ინტერნეტში 
*Benedictine Convent of Saint John in the online Historical Dictionary of Switzerland 
*Kloster Müstair 
*Kirsten Ataoguz, The apostolic commissioning of the Monks of Saint John in Muestair, Switzerland: Painting and preaching in a Churraetian Monastery

## სქოლიო 
კატეგორია:მსოფლიო მემკვიდრეობის ძეგლები შვეიცარიაში
იუნგფრაუ-ალეჩის დაცული ტერიტორია

**იუნგფრაუ-ალეჩის დაცული ტერიტორია** — დაცული ტერიტორია სამხრეთ-დასავლეთ შვეიცარიაში, ბერნისა და ვალეს კანტონებს შორის. ესაა ბერნის ალპების უკიდურესი აღმოსავლეთი მხარე, რომელიც მოიცავს იუნგფრაუს მწვერვალების ჩრდილოეთ ნაწილს და ეიგერის მთებს, ასევე უდიდეს მყინვარულ არეალს მთელ დასავლეთ ევრაზიაში, სადაც მდებარეობს ალეჩის მყინვარი. იუნგფრაუ-ალეჩის დაცული ტერიტორია მსოფლიო მემკვიდრეობის პირველი ბუნებრივი ძეგლია ალპებიდან, რომელიც 2001 წელს იუნესკომ თავის სიაში შეიტანა.

ტერიტორიაზე გამავალი მთაგრეხილი ევროპის მთავარ წყალგამყოფს წარმოადგენს. მის ჩრდილოეთით იწყება რაინის აუზი, რომელიც ჩრდილოეთის ზღვაში ჩაედინება, სამხრეთით კი მდინარე რონას აუზი, რომელიც ხმელთაშუა ზღვას ერწყმის. რეგიონის კლიმატზე გადამწყვეტ მნიშვნელობას ახდენს მაღალი მთები. ისინი აყალიბებენ ბარიერს ჩრდილოეთის ნესტიან, სუბ-ოკეანურ კლიმატსა და სამხრეთის მშრალ კლიმატს შორის. ჩრდილოეთ მხარეს ნალექების საშუალო წლიური მაჩვენებელი  2 200 მმ-ია, სამხრეთით კი 1 000 მმ.

იუნგფრაუ-ალეჩის ტერიტორია თითქმის ხელშეუხებელია, თუ არ ჩავთვლით საფეხმავლო ბილიკებსა და ქოხებს. არეალის დაახლოებით ნახევარი ზღვის დონიდან 2 600 მეტრზე მაღლა მდებარეობს, სულ რამდენიმე ასეული მეტრით დაბლა მყიბნავრების აკუმულაციისა და ქანების დაშლის საზღვარს შორის. მყინვარებით დაფარული ტერიტორიის მთლიანი ფართობი  35 000 ჰა-ს შეადგენს და მოიცავს ალპების მუდმივი ყინულით დაფარულ უდიდეს არეალს.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*ოფიციალური საიტი 

კატეგორია:შვეიცარიის გეოგრაფია
კატეგორია:მსოფლიო მემკვიდრეობის ძეგლები შვეიცარიაში
კატეგორია:მყინვარები
House of Love (East 17-ის სიმღერა)

**House of Love** — ჯგუფ East 17-ის სადებიუტო სინგლი, ალბომიდან Walthamstow. იგი გამოვიდა 1992 წელს, ლეიბლზე  London Records. სხვადასხვა ქვეყანაში იგი მოხვდა საუკეთესო სინგლების ათეულებში.

## ისტორია 
ჯგუფ Pet Shop Boys-ის მენეჯერ ტომ უოტკინსის ინიციატივით, ჯგუფმა გადაწყვიტა Take That-ის სტილისტიკისგან განსხვავებით, უფრო მკაცრის გამოყენება. სადებიუტო სინგლი უნდა ყოფილიყო საცეკვაო ნომერი, რომელიც დააინტერესებდა როგორც თინეიჯერებს, ასევე კლუბებს.

ჯგუფების The KLF და Snap! გავლენით, ტონი მორტიმერმა დაწერა House of Love, როგორც რეივის ჰიმნზე ერთგვარი პაროდია, რასაც ახლდა ბრაიან ჰარვის ვოკალიც. მორტიმერი სიმღერაში ასრულებს რეპ-ვოკალს, ხოლო მთელი ჯგუფი - მისამღერს.

სიმღერის რემიქსი, Pedigree Mix, ძაღლის ყეფისა და აფეთქების თანხლებით, გამოიცა სინგლის სახით, რასაც ახლდა დაბალბიუჯეტიანი მუსიკალური ვიდეოს გამოშვებაც. ალტერნატიული ვიდეო შეიქმნა 1993 წელს.

House of Love მოხვდა ჩარტების ათეულებში, რამაც East 17 ერთ-ერთ წამყვან პოპ-ჯგუფად აქცია. სიმღერა შეტანილია ჯგუფის სადებიუტო ალბომში Walthamstow და 1997 წლის კრებულში Around the World Hit Singles: The Journey So Far.

## სიმღერების სია 
; 7" სინგლი
# House of Love (pedigree mix) — 4:37
# House of Love (the expedient demo) — 7:43
; 12" სინგლი
აშშ:
# House of Love (son of a bitch mix) — 9:02
# House of Love (wet nose mix) — 6:04
# House of Love (murk's main mix) — 6:41
# House of Love (Oscar G's dope dub) — 6:45
ბრიტანეთი:
# House of Love (son of a bitch mix)
# House of Love (glossy coat mix)
# House of Love (wet nose mix)
;კომპაქტ დისკი
# House of Love (pedigree mix) — 4:41
# House of Love (son of a bitch mix) — 9:05
# House of Love (glossy coat mix) — 8:08
# House of Love (wet nose mix) — 6:10
; კომპაქტ დისკი
ბრიტანეთი:
# House of Love (pedigree mix) — 4:37
# House of Love (the expedient demo) — 7:43
ავსტრალია:
# House of Love (pedigree mix) — 4:41
# House of Love (wet nose mix) — 6:11
; კასეტა
# House of Love (pedigree mix) — 4:37
# House of Love (the expedient demo) — 7:43

## რესურსები ინტერნეტში 
* მუსიკალური ვიდეო საიტზე YouTube
* განსხვავებული მუსიკალური ვიდეო საიტზე YouTube
*ინფორმაცია საიტზე Discogs

## სქოლიო 
კატეგორია:1992 წლის სიმღერები
კატეგორია:East 17-ის სიმღერები
კატეგორია:სადებიუტო სინგლები
ლავო

**ლავო** () — რეგიონი შვეიცარიის ვოს კანტონში, ლავოს რაიონში. მიუხედავად იმისა, რომ ზოგიერთი მონაცემები ამ ტერიტორიაზე მევენახეობის არსებობას ჯერ კიდევ რომაულ ხანაში იუწყება, არსებული თანამედროვე ვენახების ტერასები XI საუკუნიდან იღებს სათავეს, როდესაც ამ არეალს ბენედიქტელთა და ცისტერიანელთა მონასტრები აკონტროლებდნენ. ლავო მოიცავს 830 ჰა დატერასებულ ვენახებს, რომლებიც გადაჭიმულია ჟენევის ტბის ჩრდილოეთ სანაპიროზე, სამხრეთისაკენ მომზირალ კალთებზე, 30 კმ სიგრძეზე. კლიმატი ზომიერია, რაც მევენახეობისთვის საკმაოდ ხელსაყრელია, ასევე, ტერასების სამხრეთული მიმართულება განაპირობებს იმას, რომ ისინი ტბიდან ანარეკლ მზის სხივებსაც იღებენ, რაც რეგიონს ხლემთაშუაზღვიურ ხასიათს ანიჭებს. ყურძნის მთავარი ჯიშია ჩასელა.

კანტონის კანონმდებლობით, ვენახები დაცულია ყოველგვარი თანამედროვე განვითარებისგან. 2007 წლიდან, ისინი ასევე შესულია იუნესკოს მსოფლიო მემკვიდრეობის სიაში.

## გალერეა

Image:Lavaux - Dézaley.jpg|
Image:Rivaz.jpg|
Image:Lake Geneva Lavaux.jpg
Image:Lavaux Vineyard.jpg|
Image:Lavaux côté Vevey 4.JPG|

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* ოფიციალური საიტი  

კატეგორია:მსოფლიო მემკვიდრეობის ძეგლები შვეიცარიაში
კატეგორია:შვეიცარიის გეოგრაფია
ველისა

**ველისა** — სოფელი საქართველოში (სამხრეთ ოსეთის დროებითი ადმინისტრაციულ-ტერიტორიული ერთეული), ახალგორის მუნიციპალიტეტში (ლარგვისის ადმინისტრაციული ერთეული).

მდებარეობს მდინარე ჭურთის (ქსნის მარჯვენა შენაკადი) ნაპირზე. ზღვის დონიდან 1500 მ-ზე, ახალგორიდან 38 კმ-ში.

 
## ისტორია
ველისა იხსენიება ჭურთის ხეობის სოფლებს შორის იოჰან გიულდენშტედტის მოგზაურობის წიგნში (XVIII ს.) და იოანე ბატონიშვილის აღწერაში (1803). 1922-1990 წლებში ველისა შედიოდა სამხრეთ ოსეთის ავტონომიური ოლქის ლენინგორის რაიონში, 1990 წლიდან (ოლქის გაუქმების შემდეგ) — ახალგორის მუნიციპალიტეტში. 1979 წელს სოფელში იყო 3 მცხოვრები (ოსები). 1989 და 2002 წლების აღწერების მონაცემებით სოფელში მუდმივი მოსახლეობა არ არის. 

## ლიტერატურა
## სქოლიო
კატეგორია:ახალგორის მუნიციპალიტეტის სოფლები
ნამარხი ყინული

**ნამარხი ყინული** — წარსული ეპოქიდან შემორჩენილი რელიქტური მიწისქვეშა ყინული. XIX საუკუნის დასაწყისში ნამარხ ყინულად პლეისტოცენური ასაკის განამარხებულ მყინვარებსა და თოვლნარებს მიიჩნევდნენ. ასეთი შეხედულება შეიქმნა ნამარხ ყინულში ციმბირსა და ალასკაში ნაპოვნი მამონტისა და სხვა ამოწყვეტილი ცხოველების გვამების საფუძველზე. XX საუკუნის 50-იან წლებში დადგინდა, რომ ნამარხი ყინული შეიძლება წარმოადგენდეს თანამედროვე მიწისქვეშა ყინულის ყველა გენეტური ტიპის ანალოგს; ნამარხი ყინულის დიდი ნაწილი იქმნება ყინვანაბზარ ნაპრალებში წყლის გაყინვის შედეგად. 

ნამარხი ყინული გავრცელებულია მრავალწლოვანმზრალ ზონებში, უმეტესწილად, ჩრდილო-აღმოსავლეთ ციმბირის ტერიტორიაზე, სადაც ხშირად წარმოდგენილია ზღვის სანაპირო ჩამონაქცევებზე. ნამარხი ყინულის წარმოშობა და ასაკი სხვადასხვაგვარია.

მეტად გავრცელებულია გაყინული წყლიდან მრავალწლოვანმზრალი გრუნტების წყებებში, რომელიც ყალიბდება ნაპრალებში სოლების, ვიწრო ღეროების, აგრეთვე ლინზებისა და ბელტური ძარღვების სახით. მათი ჩამოყალიბება მიდის უფრო შორს დანალექი ქანების დაშრევებასთან ერთად, მაგალითად ჭალებზე, ან უკვე მზრალი გრუნტების წარმოქმნის შემდეგ. ასეთი ყინულები ზოგიერთ მკვეთრად კონტინენტურ რაიონებში იკავებს ნიადაგგრუნტის პირველი 10 მ-ის მოცულობის 70–80 %-ს. 

ტერმინი გამოიყენებოდა XIX საუკუნესა და XX საუკუნის დასაწყისში ციმბირში, კანადასა და ალასკაზე მომუშავე მკვლევრების მიერ. ამჟამად ტერმინი მოძველებულია.

## სქოლიო
კატეგორია:გლაციოლოგია
კატეგორია:ყინული
ვაშლოვანი (ახალგორის მუნიციპალიტეტი)

**ვაშლოვანი** — სოფელი საქართველოში (სამხრეთ ოსეთის დროებითი ადმინისტრაციულ-ტერიტორიული ერთეული), ახალგორის მუნიციპალიტეტში (ბოლის ადმინისტრაციული ერთეული).

მდებარეობს ხარულის ქედის აღმოსავლეთ მთისწინეთში, მდინარე ქსნის მარჯვენა მხარეს, ზღვის დონიდან 880 მ-ზე, ახალგორიდან 4 კმ-ში, ქსნიდან (უახლოესი რკინიგზის სადგური) 36 კმ-ში. 2002 წლის აღწერის მონაცემებით სოფელში ცხოვრობს 32 კაცი. 

## ლიტერატურა
## სქოლიო
კატეგორია:ახალგორის მუნიციპალიტეტის სოფლები
ზემო ღრუ

**ზემო ღრუ**, *ზემო გრუ* — სოფელი აღმოასვლეთ საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში, გდუს თემში. მდებარეობს ალევის ქედის დასავლეთ კალთაზე, მდინარე ალეურის (ქსნის მარცხენა შენაკადი) ხეობაში, ზღვის დონიდან 1260 მეტრზე. ახალგორიდან დაშორებულია 19 კილომეტრით, ქსნიდან (უახლოესი რკინიგზის სადგური) 50 კმ. 2002 წლის აღწერის მონაცემებით სოფელში ცხოვრობს 8 კაცი. სოფელში შემორჩენილია შუა საუკუნეების წმ. გიორგის ეკლესია.

## ლიტერატურა
## სქოლიო
კატეგორია:ახალგორის მუნიციპალიტეტის სოფლები
ზემო ბოლი

**ზემო ბოლი** — სოფელი საქართველოში, ახალგორის მუნიციპალიტეტის ბოლის ადმინისტრაციულ ერთეულში (მცხეთა-მთიანეთის მხარე).

მდებარეობს მდინარე ქსნის მარჯვენა მხარეს, ზღვის დონიდან 880 მ-ზე, ახალგორიდან 1 კმ-ში. 
## ისტორია 
ისტორიულად იყო ქსნისხევის სოფელ ბოლის ნაწილი. სოფელში მიკვლეულია ძველი ქვის ხანის ადამიანის ნამოსახლარი. შემორჩენილია ფეოდალური ხანის ციხისა და ეკლესიის ნანგრევები. 1922–1990 წლებში შედიოდა სამხრეთ ოსეთის ავტონომიური ოლქის შემადგენლობაში. 1990-იან წლებში ცხინვალის რეგიონში კონფლიქტის შემდეგ 2008 წელს რუსეთის მიერ ახალგორის ოკუპაციამდე სოფელზე კონტროლს ახორციელებდა საქართველოს სახელმწიფო (2007–2025 წლებში ნომინალურად იყო სამხრეთ ოსეთის დროებითი ადმინისტრაციულ-ტერიტორიული ერთეულის ნაწილი). 2002 წლის აღწერით სოფელში იყო 212 მცხოვრები. 

## კულტურული მემკვიდრეობა 
* ზემო ბოლის კვირაცხოვლის ეკლესია
* ზემო ბოლის წმინდა მარინეს ეკლესია
* ზემო ბოლის კოშკი
* ზემო ბოლის მარანი

## ლიტერატურა
## სქოლიო
კატეგორია:ახალგორის მუნიციპალიტეტის სოფლები
ზოდეხი

**ზოდეხი** — სოფელი აღმოსავლეთ საქართველოში, ახალგორის მუნიციპალიტეტის ცხრაძმის ადმინისტრაციულ ერთეულში (მცხეთა-მთიანეთის მხარე).

მდებარეობს ალევის ქედის დასავლეთ კალთაზე, მდ. ცხრაძმულის (ქსნის მარცხენა შენაკადი) ხეობაში, ზღვის დონიდან 1600 მ-ზე, ახალგორიდან 26 კმ-ში. მინიჭებული აქვს მაღალმთიანი დასახლების სტატუსი.

## ისტორია 
ზოდეხი ისტორიული ცხრაძმისხევის ნაწილია. პირველად იხსენიება 1459 წლის სამთავისის საეპისკოპოსოს სამწყსოს წიგნში. გვიან შუა საუკუნეებში იგი შედიოდა ქსნის საერისთავოში. 1865 წელს ზოდეხი თავისი 10 ქართველი კომლით ქსნის უბნის დაბაკნეთის სასოფლო თემში შედიოდა. 1922–1990 წლებში საბჭოთა ხელისუფლებამ შეიყვანა სამხრეთ ოსეთის ავტონომიური ოლქის შემადგენლობაში (ლენინგორის რაიონის ლარგვისის სასოფლო საბჭო). ოლქის გაუქმების და ცხინვალის რეგიონში კონფლიქტის დაწყების შემდეგ რჩებოდა საქართველოს ცენტრალური ხელისუფლების კონტროლის ქვეშ რუსეთის 2008 წლის სამხედრო აგრესიამდე.

სოფელში შემორჩენილია VIII–IX საუკუნეების წმ. გიორგის დარბაზული ეკლესია, ასევე გვიანდელი შუა საუკუნეების რამდენიმე ნაეკლესიარი.

## დემოგრაფია 
2002 წლის აღწერით ზოდეხში იყო 5 მცხოვრები (ქართველი 80 %, ოსი 20 %).

## ლიტერატურა
## სქოლიო
კატეგორია:ახალგორის მუნიციპალიტეტის სოფლები
კარკალი

**კარკალი**, *კარკნალი* — ლოდნარი, რომლითაც მოფენილია მობრტყელებული მწვერვალები ალპურ სარტყელში. წარმოიქმნება ქანების ყინვისმიერი გამოფიტვის შედეგად. კარკალი ზოგჯერ მთის კალთებზეც ეშვება და გრავიტაციული ძალით შეუმჩნევლად მიცოცავს ეროზიულ ღარტაფებში. 
კარკალი პერიგლაციალური რელიეფის ფორმებია. წარმოადგენს ალპური ზონის ფორმებს. კარკალებით საქართველოს არაერთი მწვერვალია მოფენილი.
ფართოდ გვხვდება ჯავახეთისა და სამსრის ქედებზე.

კარკალის  კარგ მაგალითს გვაწვდის მწვერვალი თავკვეთილი (სამხრეთი  საქართველო). 

## ლიტერატურა 
კატეგორია:გეომორფოლოგია
ისლანდიის პასპორტი

მინი|მარჯვნივ|ისლანდიის პასპორტის წეინა გარეთა ყდა
**ისლანდიის პასპორტს** იყენებენ ისლანდიის მოქალაქეები საზღვარგარეთ მოგზაურობის დროს.

## ისლანდიის პასპორტის აღწერა
ისლანდიის პასპორტი ლურჯი ფერისაა, პასპორტის ზემოთა ნაწილში სამ ხაზად წერია:*ÍSLAND — ICELAND — ISLANDE*, შუა ნაწილში გამოსახულია ისლანდიის გერბი, გების ქვემოთ სამ ხაზად წერია *VEGABRÉF — PASSPORT — PASSEPORT*, შემდეგ ბიომეტრიული პასპორტის ლოგო.

## ინფორმაციის გვერდი პასპორტში
ისლანდიურ პასპორტში შედის შემდეგი მონაცემები:

# პასპორტის მეპატრონის ფოტოსურათი
# ტიპი( პასპორტის)
# ქვეყნის კოდი (ISL)
# პასპორტის ნომერი
# გვარი
# სახელი
# მოქალაქეობა
# სიმაღლე
# დაბადების თარიღი
# პირადი ნომერი
# სქესი
# დაბადების ადგილი
# გაცემის თარიღი
# მოქმედების ვადის ამოწურვის თარიღი
# სივრცე მანქანურად წაკითხვადი ზონების

## უვიზო მიმოსვლა
ისლანდიას აქვს ხელშეკრულებები 146 ქვეყანასთან უვიზოდ მიმოსვლაზე, რაც ნიშნავს, რომ ისლანდიის მოქალაქეებს შეუძლიათ მოგზაურობა 146 ქვეყანაში მოკლევადიანი ვიზიტით, როგორც ტურისტები.

## რესურსები ინტერნეტში
*ისლანდიის პასპორტი 

კატეგორია:ისლანდია
კატეგორია:პასპორტები
კატეგორია:პასპორტები ქვეყნების მიხედვით
ჩესკი-კრუმლოვი

**ჩესკი-კრუმლოვი** (ჩეხ. Český Krumlov) — პატარა ქალაქი ჩეხეთში, სამხრეთ ბოჰემიის რეგიონში. ცნობილია თავის დახვეწილი არქიტექტურითა და ხელოვნებით, რომელიც ძველ, ისტორიულ, ჩესკი-კრუმლოვის ციხესიმაგრის ქალაქს მიეკუთვნება. 1992 წლიდან, ქალაქის ძველი ნაწილი პრაღის ციხესიმაგრეების რაიონთან ერთად შესულია იუნესკოს მსოფლიო მემკვიდრეობის ძეგლთა სიაში.

ქალაქისა და ციხესიმაგრის მშენებლობა XIII საუკუნეში დაიწყო მდინარე ვლტავის სანაპიროზე, იმ ადგილას, რომელიც ბოჰემიის მნიშვნელოვან სავაჭრო გზებს უყრიდა თავს. 1302 წლისთვის, ქალაქიც და ციხესიმაგრეც დიდებულებს — როზენბერგის ოჯახს ეკუთვნოდა. 1602 წელს ის საღვთო რომის იმპერატორმა რუდოლფ II-მ იყიდა და თავის ვაჟს გადასცა. იმპერატორმა ფერდინანდ II-მ კი ის ეგენბერგების ოჯახს გადასცა. 1719 წლიდან 1945 წლამდე ციხესიმაგრე შვარცენბერგების ოჯახს ეკუთვნოდა. ციხისა და ძველი ქალაქის არქიტექტურის უდიდესი ნაწილი XIV-XVII საუკუნეებს მიეკუთვნება. ქალაქის სტრუქტურა მთლიანად გოტიკურ, რენესანსულ ან ბაროკოს სტილშია გადაწყვეტილი.

## იხილეთ აგრეთვე
* მსოფლიო მემკვიდრეობის ძეგლების სია ევროპაში
* ჩეხეთის ქალაქების სია

## რესურსები ინტერნეტში
* ოფიციალური საიტი
* Český Krumlov's Common Licensed Photos 
* ქალაქის ისტორია 
* Official pages of the State Castle Český Krumlov 
* State Castle Český Krumlov
* Museum on the local passion play and other items
* International Music Festival Český Krumlov
* Shuttle bus transportation
* virtual show

## სქოლიო
კატეგორია:სამხრეთ ბოჰემიის მხარის ქალაქები
კატეგორია:მსოფლიო მემკვიდრეობის ძეგლები ჩეხეთში
წმინდა იოანე ნეპომუკელის ეკლესია

**წმინდა იოანე ნეპომუკელის პილიგრიმული ეკლესია** — სალოცავი ჩეხეთის ქალაქ ჟდარ-ნად-საზავოუში, ბოჰემიისა და მორავიის საზღვრის სიახლოვეს. წარმოადგენს მოხეტიალე ბოჰემიელი არქიტექტორის იან სანტინის უკანასკნელ შედევრს. სანტინი ბორომინისეულ ბაროკოსა და გოტიკურ ელემენტებს ერთმანეთის კომბინაციაში აკეთებდა, როგორც კონსტრუქციაში, ისე დეკორირებაში.

1719 წელს, როდესაც რომანულ-კათოლიკურმა ეკლესიამ წმინდა იოანე ნაპომუკელის ენა უხრწნელად გამოაცხადა, მომავალი წმინდანის ადრეული აღზრდის ადგილას ეკლესიის მშენებლობა დაიწყო. 1720 წელს წმინდა იოანე წმინდანად შერაცხეს და ეკლესია სწორედ მის სახელზე აიგო. მშენებლობამ 1727 წლამდე გასტანა. ნახევარი საუკუნის შემდეგ, სერიოზულმა ხანძარმა ეკლესია მნიშვნელოვნად დააზიანა, რის გამოც შეიცვალა სახურავი.

ეკლესია გამოირჩევა თავად სანტინის მიერ დახაზული ავეჯის სიმრავლით, რომლებიც კომპლექსური სომბოლიზმით გამოირჩევიან, რაც ასე უჩვეული იყო იმ დროისთვის. 1994 წელს, ეკლესია იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*ოფიციალური საიტი 

კატეგორია:მსოფლიო მემკვიდრეობის ძეგლები ჩეხეთში
გვარი (მრავალმნიშვნელოვანი)

**გვარი** შეიძლება აღნიშნავდეს:

* გვარი — დაბადებით ან ქორწინებით მიღებული
* გვარი — სისხლით ნათესავთა ჯგუფი
* გვარი — ძირითადი ტაქსონომიური კატეგორია
* გვარი — ზმნის მორფოლოგიური კატეგორია
* გვარი — ლიტერატურულ ნაწარმოებთა კლასიფიკაციისას გამოყოფილი უზოგადესი ჯგუფი
კლასი

**კლასი** შეიძლება აღნიშნავდეს:

* კლასი — ცხოველთა და მცენარეთა სისტემატიკაში ერთ-ერთი ძირითადი ტაქსონომიური კატეგორია
* კლასი — საგანთა ერთობლიობა
* კლასი — 2008 წლის ფილმი
სუდურნესი

**სუდურნესი** () — რეგიონი ისლანდიაში.

სუდურნესი ერთ-ერთი რეგიონია ისლანდიის 8 რეგიონიდან, მდებარეობს ქვეყნის სამხრეთ დასავლეთ ნაწილში. გეოგრაფიული თვალსაზრისით კუნძულ რეიკიანესის დიდი ნაწილი უკავია. რეგიონს დასავლეთით და სამხრეთით ესაზღვრება ატლანტის ოკეანე; აღმოსავლეთით —  სუდურლენდის რეგიონი. სუდურნესის ფართობი შეადგენს 829 კმ²-ს. მოსახლეობის რაოდენობა — 21.564 ადამიანს. სიმჭიდროვე 26,35 ადამ./კმ². რეგიონის ცენტრია — კებლავიკი.

## ადმინისტრაციული დაყოფა 
სუდურნესი ადმინისტრაციულად იყოფა 1 სისლად და 2 თავისუფალ თემად:
* რეიკიანესბერი. ფართობი — 145 კმ². მოსახლეობის რაოდენობა — 11.928 ადამიანი. ცენტრი — ქალაქი კებლავიკი
* გრინდავიკი. ფართობი 425 კმ². მოსახლეობის რაოდენობა — 2.697 ადამიანი. ცენტრი — გრინდავიკი.

სისლა:
* გულბრინგუსისლა. ფართობი — 248 კმ². მოსახლეობის რაოდენობა — 4.255 ადამიანი. ცენტრი — ჰაბნარფიორდური.

## მოსახლეობა 
## რესურსები ინტერნეტში
*სუდურნესის რეგიონი

კატეგორია:ისლანდიის რეგიონები
იენ სომერჰოლდერი

**იენ ჯოსეფ სომერჰოლდერი ** (დ. 8 დეკემბერი,1978, კოვინგტონი, ლუიზიანა, აშშ) — ამერიკელი მოდელი, მსახიობი და პროდიუსერი. მას კარგად  იცნობენ როგორც როგორც ბუნ კარლაილს სერიალიდან დაკარგულები და როგორც დეიმონ სალვატორეს სერიალიდან "ვამპირის დღიურები".
   
## ბიოგრაფია
დაიბადა ლუიზიანას შტატში. დედამისი ედნა, მასაჟისტ-თერაპევტი, ხოლო მამამისი რობერტ სომერჰოლდერი - მშენებელი. იანი სწავლობდა წმინდა პავლეს კათოლიკურ სკოლაში. ჰყავს ერთი და რობინ სომერჰოლდერი და ძმა ბობ სომერჰოლდერი.

მან დაიწყო მოდელის კარიერა 10 წლის ასაკიდან, იგი მალევე გახდა ცნობილი მოდის სახლების სახე როგორიცაა:Dolce & Gabbana, Gucci, Versace, Esprit, Calvin Klein, Guess და სხვა.

## კარიერა
17 წლის ასაკში დაიწყო მისი სამსახიობო კარიერა და შეასრულა მისი პირველი როლი სერიალში Young americans. 2004 წელს იგი გამოჩნდა სერიალში  დაკარგულები ბუნ კარლაილის როლით, რომელიც კვდება პირველი სეზონის მეოცე ეპიზოდში. მიუხედავად მისი პერსონაჟის სიკვდილისა იგი 7-ჯერ დაბრუნდა სერიალში 2005-2010 წლებში. იგი ასევე მონაწილეობს ფინალურ ეპიზოდში. იენი იყო პირველი მსახიობი რომელიც როლზე დაამტკიცეს და ასევე პირველი პერსონაჟი,რომელიც კვდება.

2009 წელს იენმა ითამაშა მკვლელის როლი ფილმში The Tournament.

2009 წლის ივნისში იენი დაამტკიცეს მთავარი როლზე the cw-ის სერიალში ვამპირის დღიურები, სადაც ის თამაშობს ვაპირ დეიმონ სალვატორს. სერიალის პრემიერას ჰქონდა ყველაზე მაღალი რეიტინგი არხის ისტორიაში. სერიალს დღემდე ყველაზე მაღალი რეიტინგი აქვს the CW-ზე.

## პირადი ცხოვრება
2004 წლის იანვრიდან იენი ხვდებოდა ნიკი ჰილტონს (პერის ჰილტონის და). ისინი დაშორდნენ 6 თვის შემდეგ.

2006 წლის გაზაფხულზე ჟურნალმა «US Magazine» გაავრცელა ხმები, რომ მსახიობი ხვდებოდა მეგი გრეისს, რომელიც თამაშობდა შენონის როლს სერიალ დაკარგულებში. თუმცა არცერთ მათგანს ეს ინფორმაცია არ დაუდასტურებია.

2011-2013 წლებში სომერჰოლდერი ხვდებოდა ნინა დობრევს, რომელიც 2009 წელს გაიცნო ვამპირის დღიურების გადაღებებზე. იენ სომერჰოლდერი 2015 წლის 26 აპრილიდან ქორწინებაშია ნიკი რიდთან. 2017 წელს მათ ეყოლათ გოგონა.

## ქველმოქმედება
მსახიობი თავის კოლეგებთან Candice Accola-თან და Michael Trevino-თან ერთად მხარს უჭერს  It Gets Better Project, რომლის მიზანია თავიდან აიცილოს თვითმკვლელობა ახალგაზრდებში.

იენმა სხვადასხვა ინტერვიუებში და ტვიტერის საშუალებით განაცხადა, რომ დააარსა იენ სომერჰოლდერის ფონდი, რომელიც ასწავლის ხალხს გარემოსა და ცხოველების დაცვას.

## ფილმოგრაფია
## ტელევიზია
## რესურსები ინტერნეტში
*
*

## სქოლიო
კატეგორია:ამერიკელი მოდელები
კატეგორია:ამერიკელი მსახიობები
კატეგორია:დაბადებული 1978
კატეგორია:დაბადებული 8 დეკემბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
საქართველოს საგადასახადო კოდექსი

**საქართველოს საგადასახადო კოდექსი** საქართველოს კონსტიტუციის შესაბამისად განსაზღვრავს საქართველოს საგადასახადო სისტემის ფორმირებისა და ფუნქციონირების ზოგად პრინციპებს, აწესრიგებს საქართველოს ეკონომიკურ საზღვარზე მგზავრის, საქონლისა და სატრანსპორტო საშუალების გადაადგილებასთან დაკავშირებულ სამართლებრივ ურთიერთობებს, სამართლებრივ ურთიერთობაში მონაწილე პირის, გადასახადის გადამხდელისა და უფლებამოსილი ორგანოს სამართლებრივ მდგომარეობას, განსაზღვრავს საგადასახადო სამართალდარღვევის სახეებს, საქართველოს საგადასახადო კანონმდებლობის დარღვევისათვის პასუხისმგებლობას, უფლებამოსილი ორგანოსა და მისი თანამდებობის პირების არამართლზომიერ ქმედებათა გასაჩივრების წესსა და პირობებს, საგადასახადო დავის გადაწყვეტის წესს, არეგულირებს საგადასახადო ვალდებულების შესრულებასთან დაკავშირებულ სამართლებრივ ურთიერთობებს.

## რესურსები ინტერნეტში 
* საქართველოს საგადასახადო კოდექსი 

## სქოლიო 
კატეგორია:საქართველოს კოდექსები
ჩექმებიანი კატა (2011 წლის ფილმი)

**ჩექმებიანი კატა** () — 2011 წლის ამერიკული ანიმაციური ფილმი. ეფუძნება შარლ პეროს ზღაპარს, რომელიც ასევე გამოყენებულია ანიმაციური ფილმების სერია „შრეკში“. მის როლს ახმოვანებს ანტონიო ბანდერასი. ფილმის პროდიუსერები არიან გილერმო დელ ტორო და ენდრიუ ადამსონი, ხოლო რეჟისორი – კრის მილერი.

## რესურსები ინტერნეტში 
* 
* 
* 
* 
* 

კატეგორია:2011 წლის ანიმაციური ფილმები
კატეგორია:2011 წლის ფილმები
კატეგორია:შრეკი
კატეგორია:2010-იანი წლების ამერიკული ანიმაციური ფილმები
ერგი (მრავალმნიშვნელოვანი)

ტერმინი **ერგი** შეიძლება აღნიშნავდეს:

* ერგი — ენერგიისა და მექანიკური მუშაობის ერთეული
* ერგი —  უმეტესად აფრიკისა და არაბეთის უდაბნოებში გავრცელებული ქვიშიანი მასივების საერთო სახელწოდება
ისლანდიური სახელი

**ისლანდიური სახელი** შედგება: სახელისგან, მამის სახელისგან (პატრონიმი) და ზოგჯერ გვარის კრებულისგან.

## მახასიათებლები
ტრადიციული ისლანდიური სახელის მახასიათებელია (საკუთარ სახელთან ერთად) პატრონიმის გამოყენება და ძალიან იშვიათად გვარის გამოყენება. ისლანდიელების უმრავლესობას (აგრეთვე უცხოელებს, რომლებმაც მიიღეს ისლანდიის მოქალაქეობა) აქვთ მხოლოდ სახელი და პატრონიმი. ადამიანის მიმართვის ან ხსენების დროს გამოიყენება მხოლოდ სახელი, იმისდა მიუხედავად მიმართავენ თუ არა საუბრისას მოცემულ ადამიანს „თქვენობით“ ან „შენობით“. პატრონიმი თავის მხრივ წარმოადგენს რთულ კონსტრუქციას, შედგება მამის სახელისგან ნათესაობით ბრუნვაში და სიტყვისგან „შვილი" () — კაცებისათვის — ან „ქალიშვილი" () — ქალებისათვის. მაგალითად: ლეიფურ ერიქსონი (), სნორი სტურლუსონი () და ჰალბერა სორდარსდოტირი ().

ზოგჯერ პატრონიმის ნაცვლად გამოიყენება მატრონიმი — დედის სახელისაგან წარმოებული ფსევდონომი, ან ორივე ერთად, მაგალითად: დაგურ ბერგტურსონ ეგერტსონი.

## გვარები
გვარები ისლანდიელების ძალიან ცოტა რაოდენობას აქვს. ქორწინების დროს მეუღლეების სახელები არ იცვლება, თუ ცოლი არ გადადის მეუღლის გვარზე - იმ იშვიათ შემთხვევაში თუ მას აქვს გვარი.

## საინტერესო ფაქტები
მომღერალ ბიორკს არ აქვს გვარი, მისი სრული სახელია ბიორკ გუდმუნდსდოტირი, რაც ნიშნავს გუდმუნდის ქალიშვილს.

## რესურსები ინტერნეტში
*ინფორმაცია ისლანდიური გვარებზე (ისლანდიის იუსტიციის სამინისტრო).

კატეგორია:სახელები
სისლა

მინი|სისლები ფარერის კუნძულებზე.
**სისლა** () — (ისტორიული) ადმინისტრაციული ერთეული სკანდინავიის ქვეყნებში.

იმის მიუხედავად, რომ ტერმინი *«სისლა»* უკვე არ გამოიყენება დანიასა და ნორვეგიაში, ეს ტერმინი გამოიყენება ისლანდიაში და ფარერის კუნძულებზე.

ფარერის კუნძულებზე არის ექვსი ისტორიული სისლა: ნოროიარი, ესტუროი, სტრეიმოი, ვოარი, სანდოი, სუვუროი. დღეისთვის სისლა ტექნიკური თვალსაზრისით „საპოლიციო ოლქს“ აღნიშნავს, ტერმინი ასევე ფართოდ გამოიყენება გეოგრაფიული რეგიონის აღსანიშნავად. ადრეულ ხანაში ყოველ სისლას ჰყავდა თავისი თინგი (საკრებულო), სადაც იკრიბებოდა ეგრეთ წოდებული - várting (გაზაფხულის კრება).

## იხილეთ აგრეთვე 
* ისლანდიის ოლქები
* ისლანდიის რეგიონები

## რესურსები ინტერნეტში
*http://www.syslumenn.is/

კატეგორია:ადმინისტრაციულ-ტერიტორიული ერთეულები
თოხთა

**თოხთა** — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ცხრაძმის თემი), მდინარე ცხრაძმულას (ქსნის მარცხენა შენაკადი) ხეობაში. ზღვის დონიდან 1720 მ, ახალგორიდან 25 კმ. 2002 წლის აღწერის მონაცემებით სოფელში ცხოვრობს 13 კაცი. 

## ისტორია
სოფელი წყაროებში პირველად მოხსენიებულია XV საუკუნეში. თოხთის აღმოსავლეთით დგას ადრინდელი ფეოდალური ხანის ეკლესია „ქაშვეთი“. სოფლის მიდამოებშია ე.წ. თოხთის, ანუ ქსნის და არაგვის დამაკავშირებელი სამიმოსვლო გადასასვლელი.

თოხთიდან ბარის სოფლებში არიან გადასახლებულები ხუციშვილები (მაგ., ოძისში).

## ლიტერატურა
## სქოლიო
კატეგორია:ახალგორის მუნიციპალიტეტის სოფლები